OpenLLM-France/wikimedia huggingface dataset:
# Carl Gotthard Langhans

Carl Gotthard Langhans (15 a viz Kerzu 1732 e Landeshut– 1añ a viz Here 1808 e Grüneiche) a oa ur savour ha tisavour prusian. E oberennoù a vez renket el luskad nevezklasel. Brandenburger Tor Berlin eo e oberenn vrudetañ.

## E vuhez

En iliz ar peoc'h (alamaneg : Friedenskirche) e Schweidnitz e studias. Etre 1753 ha 1757 e studias ar gwir e Halle, ha goude-se ar matematik hag ar yezhoù. E-unan eo e teskas an disavouriezh : studiañ a reas testennoù Roma gozh, kelennadurioù Vitruvius ha re Winckelmann. E 1764 e savas e raktres kentañ, anvet «zum Schifflein Christi», en iliz protestant Glogau. Brudet e teuas da vezañ, hag er memes bloavezh e vo lakaet da enseller domani kont Hatzfeld, goude ma vije bet distrujet an domani abalamour d'ar brezel. Etre 1766 ha 1774 ec'h adaozas an domani en e bezh. A-drugarez da gont Hatzfeld e voe brudet ivez e lez ar roue e Berlin. E 1766 e kasas da benn e labour kentañ evit familh ar roue : stern diri ha « Muschelsaal » kastell Rheinsberg.
a vo kavet e Wikimedia Commons.

## Famih

E 1771 e timezas gant Anna Elisabeth Jaeckel. Pemp bugel a voe ganet : div verc'h anvet Juliane Luise, hag Amalie Wilhelmine, ur mab anvet Carl Ferdinand hag a zeuas da vezañ tisavour, ha daou vugel all hag a varvas pa oant yaouank. Azalek 1782 edo ar familh o chom en un ti en Albrechtstraße e Breslau. E 1788 en em staljont e Charlottenstraße 48, e Berlin.

## Beajoù-studi

E dibenn an XVIII$^{vet}$ kantved hag e penn-kentañ an XIX$^{vet}$ kantved e felle d'an holl arzourien mont da veajiñ da Italia, da arvestiñ ouzh savadurioù an Henamzer. Di ez eas Langhans e 1768 hag e 1769, a-drugarez da sikour kont Hatzfeld. Mont a reas ivea d'ar Rouantelezh-Unanet, d'an Izelvroioù, da Frañs ha Belgia, en anv ar roue.

## Oberennoù pennañ

* Stern diri ha « Muschelsaal » kastell Rheinsberg (1766–69).
* Predva Palez justis Breslau (1775–76), distrujet.
* C'hoariva Breslau (1782)
* Iliz avielek Wałbrzych (alamaneg : Waldenburg) (1785-1788)
* Iliz avielek Syców (alamaneg : Gross Wartenberg) (1785-1789)
* Sal-korolladegoù kastell Bellevue, en Tiergarten e Berlin
* Gwelva park kastell Charlottenburg (1788-90)
* Diabarzh ar Palez marbr (1789-91), e liorzh nevez Potsdam.
* Brandenburger Tor (1789-91)
* C'hoariva kastell Charlottenburg (1787-91).
* Deutsches National Theater (1800-02) er Gendarmenmarkt. Deviñ a reas ar C'hoariva Broadel e 1817. Hiziv an deiz ez eo ar sal sonadegoù (Konzerthaus) savet gant Karl Friedrich Schinkel
* Brandenburger Tor
* Gwelva Charlottenburg
* Ar C'hoariva Broadel e 1815
* C'hoariva kastell Charlottenburg
# Carl Marstrander

Carl Johan Sverdrup Marstrander (26 a viz Du 1883 - 23 a viz Kerzu 1965) a oa ur yezhoniour norvegiat en deus labouret war ar yezhoù keltiek.
Goude studioù yezhoniezh e skol-veur Oslo, ez eas da zeskiñ iwerzhoneg enez An Blascaod Mór, e 1907. E 1910 e voe anvet da gelenner e Dulenn, er "School of Irish Learning". Labourat a reas er bloavezhioù 1910–14 evit Geriadur istorel an iwerzhoneg ("Dictionary of the Irish Language") a voe embannet al levrenn gentañ anezhañ e 1913. E 1913 ivez e voe anvet Marstrander da gelenn ar yezhoù keltiek e skol-veur Oslo. Eno e chomas betek mont war e leve e 1954. Meur a veaj a reas, da studiañ iwerzhoneg, hag ivez brezhoneg, er bloavezhioù 1919-1922, ha manaveg, etre 1929 ha 1932.
Ouzhpenn pennadoù e-barzh ar Revue Celtique hag ar Zeitschrift für celtische Philologie e embannas skridoù ivez er gelaouenn norvegek savet gantañ e 1928, Norsk Tidsskrift for Sprogvidenskap.
Dedennet-bras e oa Marstrander gant an darempred etre ar Vikinged hag ar Ouezeled er Grennamzer uhelañ ha meur a skrid en deus embannet war an danvez-se, evel Bidrag til det Norske Sprogs historie i Irland (1915). Enrollañ a reas manavegerien d'ur mare ma ne oa ket kalz anezho ken. Enklaskoù a reas e Breizh ivez, e meur a lec'h er vro a zo etre Konk-Kerne hag ar Pouldu.

## Notennoù

* ↑ Adkavet eo bet an enklaskoù-se hag a oa chomet diembann betek-henn : Daniel Le Bris ha Lars Ivar Widerøe, Les enquêtes dialectologiques de Carl J.S. Marstrander réalisées en Bretagne de 1919 à 1922, Cultures, langues et imaginaires de l'Arc Atlantique, TIR, 2010 (ISBN 978-2-917681-05-3) pe Carl J. S. Marstranders dialektstudier i Bretagne (no)
# Carl Grimes

Carl Grimes zo un dudenn ijinet e bed ar c'homics ha stirad skinwel The Walkind Dead. C'hoariet eo gant Chandler Riggs. Krouet gant ar skrivagner Robert Kirkman hag an treser Tony Moore, an dudenn a zo bet tu gwelet evit ar wech kentañ er c'homics The Walking Dead #2 e 2003. En daou stumm, skinwel ha comics, ez eo mab Rick Grimes ha Lori Grimes.
# Carl Gustaf Wrangel

Carl Gustaf Wrangel (1613-1676) a oa ur brezelour svedat e-pad ar Brezel Tregont Vloaz.
# Carl Ludwig Koch

Carl Ludwig Koch, bet ganet d'an 21 a viz Gwengolo 1778 e Kusel (Impalaeriezh santel roman german d'an ampoent) hag aet da Anaon d'an 23 a viz Eost 1857 e Nürnberg (Kengevread alaman d'an ampoent), a oa ur c'hoadc'hounezer hag un naturour alaman. Pleustriñ a reas kalz war an amprevanoniezh.
Tad e oa d'un naturour alaman all : Ludwig Carl Christian Koch (1825-1908).

## Listenn al laboused studiet gantañ
### Genadoù

* D : Dendrocopos,
* L : Limicola,
* S : Serinus, Spinus.

## Notennoù ha daveennoù

* ↑ Ober a reer gant ar berradur Koch e metoù al loenoniezh.
# Carl Michael Bellman

Carl Michael Bellman, ganet en 1740, ha marvet en 1795, a oa ur barzh svedek brudet dre e ganaouennoù da evañ ha sonioù erotek, hag a blijas kenañ d'ar roue Gustav III. Lesanvet e voe Anakreon Sveden. Savet en deus sonioù fentus diwar-benn tavarnioù Stockholm ha gwall blanedennoù tud tapet gant ar boeson, ar gasterezh, ar garantez, ar c'hleñvedoù hag ar marv .

## Troidigezhioù

Kanet eo bet kanaouennoù Bellman gant kalz a ganerien svedek, e lazoù-kanañ. Troet ez eus bet lod e meur a yezh, saozneg hag alamaneg. Hans Christian Andersen an hini kentañ a reas troidigezhioù e daneg.

## Pennadoù kar

* Fredmans sånger

## Levrlennadur

* G.Ljunggren, Bellman och Fredmans epistlar, Stockholm, 1867
* N.Afzelius, Myt och bild i Bellmans dikt, Copenaghen, 1947
# Carl Gustav Jung

Karl Gustav Jung ( ; Kesswil, Thurgau, 26 a viz Gouere 1875 – Küsnacht, Zürich, 6 a viz Mezheven 1961) a oa ur bredvezeg suis, unan eus ar re bouezusañ d'e vare.
Diazezer ar vredoniezh dezrannel e oa. Bet eo unan eus diskibled Sigmund Freud e-pad pell amzer, kent pellaat dioutañ abalamour da zisheñvelderioù teorikel. Meur a veizad brudet zo bet savet gantañ : an diemouez boutin, ar pimpatromoù, ar c'houbredegezh.
# Carl Muth

Carl Borromäus Johann Baptist Muth ganet d'an 31 a viz Genver 1867 e Worms hag aet da Anaon d'ar 15 a viz Du 1944 e Bad Reichenhall a oa un embanner alaman, brudet e oa evit bezañ krouer hag embanner ar gazetenn relijiel ha sevenadurel Hochland.
Adalek miz Mezheven 1942 en em vode Sophie Scholl, he breur Hans ha Carl Muth evit embann ha skignañ traktoù a-enep ar renad nazi hag ar brezel.
# Duino-Aurisina

Duino-Aurisina (Devin-Nabrežina e sloveneg, Duin-Aurisina e rannyezh Trieste, Thübein-Nabreschin en alamaneg gwechall ) zo ur gumun en Italia, en hanternoz da gêr Trieste, e proviñs Trieste, e rannvro Friuli-Venezia Giulia. Da 8 480 a du e save ar boblañs d'ar 1añ a viz Genver 2018.
Anvet eo diwar div gumun vrasañ, Duino hag Aurisina, a bemp kumun (an teir all e oa Malchina, San Pelagio ha Slivia) a voe bodet e 1928. En Aurisina emañ an ti-kêr, e fabourzh Cave.
# Dulantzi

Dulantzi (Alegría pe Alegría de Álava e spagnoleg; Alegría-Dulantzi ent-ofisiel) zo ur gumun e kreisteiz proviñs Araba‎, en Euskal Herria.

## Istor

* Emgann Dulantzi
# Dulas (Mon)

Dulas zo ur gêriadenn vihan e kumuniezh Moelfre, e Kembre, e kontelezh Enez Mon, 222,6 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Duhonw

Duhonw zo ur gumuniezh e kontelezh Powys, e Kembre. Emañ er c'hreisteiz da gêr Llanfair-ym-Muallt. Bevennet eo ar gumuniezh gant ar Gwy er reter, gant ar stêr Irfon en hanternoz ha gant Mynydd Epynt er c'hreisteiz.
Er gumuniezh emañ kêriadennoù Llanddewi'r Cwm ha Maesmynys. E 2011 e oa poblet gant 294 a dud, ha 42 anezho (14,6%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics).
# Duilio Collutiis

Duilio Collutiis a zo bet ganet e 1976.
Mestrc'hoarier echedoù italian.
Mestr Etrebroadel eo.
2410 eo e renk Elo.
Kampion Italia an echedoù e Montecatini Terme e 2002.

## Liammoù diavaez

* E fichenn FIDE (e saozneg)
* E bartiennoù e Chessgames (e saozneg)
# Duisans

Kumunioù Frañs :
| Anv | Duisans |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes du Val de Gy |
| Kanton | Dainville |
| Kod INSEE | 62279 |
| Kod post | 62191 |
| Maer | Éric Poulain |
| Amzer-gefridi | 2008-2014 |
| Gorread | 10,72 km² |
| Led | 50° 18' 30" Norzh |
| Hed | 02° 41' 07" Reter |
| Uhelder kreiz | 68 m |
| Uhelder bihanañ | 56 m |
| Uhelder brasañ | 107 m |
| Poblañs hep kontoù doubl | 1 174 (2007) |
| Stankter | 109 a./km² |
| Lec'hienn ar gumun | |
Duisans a zo ur gumun eus departamant Pas-de-Calais (Bro-C'hall).

## Istor
### XX$^{vet}$ kantved
#### Brezel-bed kentañ

* Ur soudard breizhat a voe fuzuilhet er gumun gant al lu gall d'an 11 a viz Gouhere 1915 evit «nac'h sentiñ» ha «dilez e bost dirak an enebour».

## Monumantoù ha traoù heverk

| Ar c'hastell | An iliz katolik |
* Ar c'hastell.
* An iliz katolik.

## Tud
### Tud marvet eno

* Pierre Rocher, ganet e Roazhon d'an 28 a viz Eost 1892, soudard en 70vet rujumant war-droad, fuzuilhet gant al lu gall d'an 11 a viz Gouhere 1915 e-pad ar Brezel-bed kentañ evit «nac'h sentiñ» ha «dilez e bost dirak an enebour».

## Dave ha notennoù

* ↑ Cassini hag EBSSA
* ↑ Mémoire des hommes»
# Duisburg

Duisburg (distaget /ˈdyːsbʊɐ̯k/) zo ur gêr eus Alamagn, e stad Nordrhein-Westfalen. E korn-bro ar Ruhr emañ, nepell diouzh Düsseldorf. Bez' eo unan eus ar brasañ porzhioù zo a-hed stêrioù en Europa.
* Skoed Duisburg ouzh tal an ti-kêr
* Un tamm eus porzh Duisburg

## Liammoù diavaez

* Lec'hienn Duisburg
a vo kavet e Wikimedia Commons.
# Dulas

Dulas a c'hall bezañ anv meur a dra e Kembre :

## Kombodoù

e kantrev Rhos:
* Uwch Dulas
* Is Dulas

## Stêrioù

* Afon Dulas (Rhos), e Sir Conwy
* Afon Dulas (Ceredigion)

## Lec'hioù all

* Dulas (Enez Mon), ur gêriadennig e kumuniezh Moelfre
* Ynys Dulas, un enezennig dirak aod Enez Môn

## Gwelet ivez

* Llanddulas
# Duivendrecht

Duivendrecht a zo ur gêriadenn e proviñs Noord-Holland en Izelvroioù. Ul lodenn eus kêr Ouder-Amstel, ha 6 km ac'haleno da Amsterdam emañ. E-tro 4880 annezad a zo.

## Liammoù diavaez

* eusDuivendrecht
* Ouder-Amstel
* Embregerezhioù Duivendrecht

## Notenn

* ↑ Statistics Netherlands (CBS), Statline: Kerncijfers wijken en buurten 2003-2005. (Genver2005).
a vo kavet e Wikimedia Commons.
# Dukark

Dukark :
| Ar porzh. ||
| Anv izelvroek | Duinkerke |
| Anv flandrezek ar c'hornôg | Duynkercke |
| Anv gallek (ofisiel) | Dunkerque |
| Bro | Flandrez Frañs |
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh (isprefeti) |
| Arondisamant | Dukark (pennlec'h) |
| Kanton | Kanton Dukark-1 ha kanton Dukark-2 (Pennlec'h) Kanton Groot-Sinten |
| Kod kumun | 59183 |
| Kod post | 59140, 59240, 59430, 59640, 59279 |
| Maer Amzer gefridi | Jean Bodart 2023-2026 |
| Etrekumuniezh | Communauté urbaine de Dunkerque Grand Littoral |
| Lec'hienn web | http://www.ville-dunkerque.fr |
| Poblañsouriezh ||
| Poblañs | 86 545 ann. (2020) |
| Stankter | 1 972 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 17 m |
| Gorread | 43,89 km² |
| kemmañ |
Dukark (Dunkark, Dukard pe Dukerd a-wezhioù; en izelvroeg: Duinkerke, e galleg hag ent-ofisiel: Dunkerque, e flandrezeg ar c'hornôg: Duynkercke, en alamaneg: Dünkirchen, e saozneg: Dunkirk), a zo ur gêr eus Flandrez Frañs, e departamant an Norzh, en Hanternoz Bro-C'hall. E-barzh an nederlandegva emañ.

## Istor

* E Kontelezh Flandrez e oa kêr hag he zrowardroioù.

### XX$^{vet}$ kantved

* Brezel-bed kentañ: roet e voe ar Groaz Brezel 1914-1918 d'ar gumun d'an 18 a viz Here 1917.
* Eil brezel bed, 1940: sellet ouzh Emgann Dukark. Dalc'het e voe gant an Alamaned betek miz Mae 1945.

## Monumantoù ha traoù heverk

* Ar befrez.

## Douaroniezh

* War bord Mor an Hanternoz emañ.

## Melestradurezh
### Gevellerezh

* Krefeld, Alamagn, 1974
* Middlesbrough, Bro-Saoz, 1976

## Liammoù diavaez

a vo kavet e Wikimedia Commons.
* Lec'hienn ar gumun

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Grégoire de Rostrenen, "Donquerque, Dukark. Dunkark", Dictionnaire françois-celtique ou françois-breton, 1732, p. 301 (war lec'hienn Levraoueg Vroadel Bro-C'hall)
* ↑ Amable-Emmanuel Troude (1843). Dictionnaire français et celto-breton, A la mémoire de J. F. M. M. A. Le Gonidec, Brest : Imprimerie V J.-B. Lefournier.
* ↑ "Dukard (var. -erd)", F. Favereau, Geriadur ar brezhoneg a-vremañ, 2000, p. 210a
* ↑ Pages 14-18
* ↑ EBSSA
# Edo (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Edo a c'hall bezañ :
* Ur furm eus ar verb bezañ, gwelout edo
* Anv kozh kêr Tokyo, sellet ouzh Edo (kêr)
* Ur stad e Nigeria, sellet ouzh Edo (stad)
* Ur yezh eus Nigeria, sellet ouzh Edo (yezh)
# Ednyfed Fychan

Ednyfed Fychan (marvet e 1246), pe Ednyfed Fychan ap Cynwrig, a oa distain pe senesal e lez Rouantelezh Gwynedd en amzer Llywelyn Fawr.

## Istor

E 1215 eo e oa deuet da vout distain, ha skoazellañ a reas e aotrou Llywelyn Fawr da astenn e c'halloud war an darn vrasañ eus Kembre. Goude marv Llywelyn e servijas ar mab Dafydd ap Llywelyn. Perc'henn e oa war douaroù bras en Ynys Môn.
En emgann ouzh arme Ranulf, aotrou norman-saoz Caer e c'hounezas Ednyfed brud vras o troc'hañ pennoù tri enebour saoz ; an tri fenn-se eo a weler war skoed Ednyfed hag e ziskennidi.

## War e lerc'h

War e lerc'h eo e vibien Goronwy ab Ednyfed ha Tudur ab Ednyfed a voe senesaled en amzer Llywelyn ap Gruffudd, a voe lazhet e 1282.
Dont a ra an tiegezh Tudor eus eured kuzh Owen Tudor (Owain ap Maredudd ap Tudur), un diskennad da Ednyfed Fychan, ha Catherine de Valois, intañvez ar roue saoz Herri V. O-mab-bihan Henri Tudur (1457-1509) a voe trec'h war Richard III en emgann Bosworth hag a renas neuze evel Herri VII.
# Edoeg

Ur yezh nigerek-kongoek eus skourr ar yezhoù edoek eo an edoeg (edo pe bini) komzet gant tro-dro d'ur milion a dud e rannvro Edo e Nigeria.

## Gwelet ivez

* Yezhoù nigerek-kongoek

## Liammoù diavaez

* Ethnologue
# Edmund Spenser

Edmund Spenser (c.1552/1553 – 13 Genver 1599) a oa ur barzh saoznek.
Ganet e voe e Londrez hag ober a reas e studi e skol-veur Cambridge.
Anavezet eo dreist-holl abalamour d'e varzhoneg The Faerie Queene en enor d'ar rouanez Elesbed Iañ.

## Oberennoù

* The Shepherd's Calendar (1579)
* The Faerie Queene (1590)
* Astrophel (1595)
* A Veue of the Present State of Irelande (1596)
# Edo (kêr)

Edo (japaneg : 江戸' [e'dɔ]) eo anv kozh Tokyo, kêr-benn Japan.

## Yezh

Talvezout a ra Edo kement ha beg douar hag ivez genou ur bae, pe "aber". Ur mare zo bet e veze skrivet ivez Yedo pe Yeddo.

## Istor

Abred eo bet annezet an tuchennoù tro-dro da lec'hiad bae Tokyo kantvedoù-pad met an darvoud meur bet c'hoarvezet eno eo savidigezh kastell Edo e 1457 gant Ota Dokan.
E 1603 eo bet diazezet Shogunelezh Tokugawa gant Edo da sez ar gouarnamant (kêr-benn e oa er fedoù) tra ma chome annez an Impalaer e Kyoto. Bet e oa bet Kyoto kêr-benn gozh Japan betek neuze.
Freuzet-lip eo bet Edo gant tanioù-gwall meur a wech. En o zouez eo bet, marteze a-walc'h, an tan Meireki no Taika eus 1657 an hini gwashañ-holl : kredet e vez eo marvet e-tro 100 000 a dud er flamennoù. Kontet ez eus bet e-tro 100 tan-gwall e-pad marevezh Edo, c'hoarvezet dre walleur abalamour d'an tiez (Machiya) bezañ savet e koad peurliesañ ha tommet gant glaou e-kerzh ar goañv.
Pa oa bet fin d'ar Shogunelezh e 1868 e oa en em staliet an Impalaer e Tokyo e-pad an assavidigezh ha deuet eo neuze da vezañ kêr-benn ofisiel Japan. Adanvet e oa kêr ha lakaet an anv "Tokyo" dezhi, ar pezh a dalvez "kêr-benn ar reter".
E-kerzh marevezh Edo e veze anvet merourien (machi bugyo) gant ar shogunelezh evit ober war-dro gouarnerezh Edo. Ober a raent war-dro ar polis ha (adalek mare Yoshimune) war-dro kevrenn bublik an tan (machibikeshi), an torfedoù hag ar prosezioù sivil. E karg e oant ivez eus an aferioù melestradurel rekis d'ur geoded 1 milion a dud enni da vont en-dro.

## Gwelet ivez

* Tokyo
* Marevezh Edo
* Istor Tokyo
* iki (unan eus uhalvennadoù estetek Japan)
* Edokko (genidik eus Edo)

## Mammennoù

Skriturioù disheñvel tennet eus pennad Encyclopædia Britannica 1911
# Edolisoma

Edolisoma :
| Ur par Edolisoma tenuirostre, luc'hskeudennet e Kobble Creek (stad Queensland, Aostralia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Campephagidae |
| Anv skiantel ||
| Edolisoma Jacquinot & Pucheran, 1853 ||
| D'ar vevoniezh e tenn ar pennad-mañ. ||
Edolisoma a zo ur genad e rummatadur an evned, krouet e 1853 gant an daou evnoniour gall Honoré Jacquinot (1815-1887) ha Jacques Pucheran (1817-1895).

## Spesadoù hag an isspesadoù anezhe

Daou spesad golvaneged warn-ugent a ya d'ober ar genad :
* Edolisoma admiralitatis,
* Edolisoma anale,
* Edolisoma ceramense
** E. c. ceramense ha hoogerwerfi,
* Edolisoma coerulescens
** E. c. alterum, coerulescens ha deschauenseei (†),
* Edolisoma dispar,
* Edolisoma dohertyi,
* Edolisoma holopolium
** E. h. holopolium, pygmaeum ha tricolor,
* Edolisoma incertum,
* Edolisoma insperatum,
* Edolisoma melas
** E. m. batantae, melas, tommasonis ha waigeuense,
* Edolisoma mindanense
** E. m. elusum, everetti, lecroyae, mindanense ha ripleyi,
* Edolisoma monacha,
* Edolisoma montanum
** E. m. bicinia ha montanum,
* Edolisoma morio
** E. m. morio, salvadorii ha talautense,
* Edolisoma nesiotis,
* Edolisoma ostentum,
* Edolisoma parvulum,
* Edolisoma remotum
** E. r. erythropygium, remotum, saturatius hag ultimum,
* Edolisoma salomonis,
* Edolisoma schisticeps
** E. s. poliopsa, reichenowi, schisticeps ha vittatum,
* Edolisoma sula,
* Edolisoma tenuirostre
** E. t. amboinense, aruense, edithae, emancipatum, grayi, heinrothi, kalaotuae, matthiae, melvillense, meyerii, muellerii, nehrkorni, nisorium, numforanum, obiense, pelingi, pererratum, rooki, rostratum, tagulanum, tenuirostre ha timoriense.

## Rummatadur

Renket e veze ar spesadoù analis, ceramensis, coerulescens, dispar, dohertyi, holopolia, incerta, insperata, melas, mindanensis, monacha, montana, morio, nesiotis, ostenta, parvula, remota, salomonis, schisticeps, sula ha tenuirostris er genad Coracina kent ; admiralitatis a oa un isspesad eus Coracina tenuirostris.

## Notennoù ha daveennoù

* ↑ (en) Roadennoù IOC World Bird List diwar-benn Campephagidae/Edolisoma (lennet e-barzh d'an 18 a viz Gouere 2018).
# Edmund Kirby Smith

Edmund Kirby Smith, ganet d'ar 16 a viz Mae 1824 hag aet da Anaon d'an 28 a viz Meurzh 1893, a oa un ofiser en United States Army hag en devoa brezeliet er Brezel etre Mec'hiko hag ar Stadoù-Unanet. Goude-se e oa bet gant nerzhioù Lu Stadoù Kengevreet Amerika e-pad ar Brezel diabarzh stadunanat. E-pad kentañ mizioù ar brezel e voe lakaet da jeneral. Brudet mat eo evit bezañ bet penn an Trans-Mississippi Department goude kouezhadenn Vicksburg d'an Union Army.
Smith a oa bet gloazet e-kerzh Kentañ emgann Bull Run hag a voe kalonek e-pad an Heartland Offensive, un taol kleze en dour gant ar re Gengevreet evit aloubiñ Kentucky e 1862. Lakaet e oa bet e penn zonenn an Trans-Mississippi Department e miz Genver 1863. Eno e oa bet an darn vrasañ eus an emgannoù er reter d'ar Menezioù Roc'hellek hag er c'hornôg d'ar Mississippi. E 1863, Smith en doa kaset unvezioù lu evit sikour terriñ Seziz Vicksburg, en aner. Goude kouezhadenn Vicksburg a oa bet aloubet gant an Unaniezh e miz Gouhere, ar zonenn Trans-Mississippi a oa bet troc'het diouzh ar peurrest eus ar C'hengevread. Deuet e oa de facto da vezañ ur Stad emren, lesanvet 'Kirby Smithdom'. E-pad an Argadenn war Red River en hañv 1864, Smith a oa dindan urzhioù ar jeneral Richard Taylor hag e penn unvezioù hag a oa deuet a-benn da drec'hiñ war hollad nerzhioù an Union Army hag ar morlu renet gant Nathaniel P. Banks.
D'an 2 a viz Even 1865, Smith en devoa kodianet e Galveston, Texas, pa oa ar jeneral diwezhañ gant un nerzh lu kreñv er brezel diabarzh. Tec'het e oa buan da Vec'hiko ha goude-se da Guba evit chom hep bezañ harzet evel treitour. Deuet e oa e wreg a-benn da varc'hata e zistro pa oa bet embannet distaolioù gant ar gouarnamant kevredadel en eskemm ouzh ul le d'ar gouarnamant (oath of loyalty).
# Edoardo

Edoardo zo un anv-badez italianek

## Yezhoù all

* Edouarzh
* Edward

## Tud

* Edoardo Amaldi, fisikour italian
* Edoardo Bennato, kaner italian
* Edoardo De Albertis, livour italian
* Edoardo Sanguineti, barzh italian
* Edoardo Vianello, kaner italian
# Edoino Busetto

Edoino Busetto, bet ganet d'ar 27 a viz Ebrel 1907 e Legnago (Italia) a oa ur mestrc'hoarier echedoù italian.
Mestr Pellechedoù, Kampion Italia pellechedoù e 1958.
# Edna O'Brien

Josephine Edna O'Brien DBE, ganet d'ar 15 a viz Kerzu 1930 hag aet da Anaon d'ar 27 a viz Gouhere 2024, a oa ur skrivagnerez, danevellerez, dramaerez, senarioourez, barzhez a orin iwerzhonat.
# Betty Curtis

Betty Curtis eo anv-micher Roberta Corti, bet ganet e 1936 e Milano (Lombardia) ha marvet e 2006 e Lecco (Lombardia). Kanet he devoa en Eurovision e 1961, e Cannes, ma he devoa kanet Al di là, goude gounezet e Festival Sanremo.

## Pladennoù

* 1958
    Con tutto il cuore • La pioggia cadrà
* 1959
    Nessuno • Una marcia in fa (Daouad gant Johnny Dorelli) • Buondì
* 1960
    Non sei felice • Il mio uomo
* 1961
    Al di là • Pollo e champagne • Aiutami a piangere • Midi Midinette • Ci vogliono i mariti • Tu si' 'a malincunia • Neve al chiaro di luna
* 1962
    Buongiorno amore • Stasera piove • Cantando con le lacrime agli occhi • Soldi soldi soldi • Tango del mare • Chariot
* 1963
    Wini-Wini • Canzonetta romantica
* 1964
    La casa più bella del mondo • Scegli me o il resto del mondo
* 1965
    Invece no
* 1966
    Le porte dell’amore
* 1967
    È più forte di me • Guantanamera • Povero Enrico
* 1969
    Gelosia